รัฐบาลไทย-ข่าวทำเนียบรัฐบาล-คปภ.ผนึกภาคอุตสาหกรรมประกันภัย จัดคาราวานช่วยเหลือผู้ประสบภัยน้ำท่วมภาคใต้ นำร่อง“สุราษฎร์ธานี-ชุมพร-นครศรีธรรมราช”เพื่อเป็นกำลังใจและเยียวยาผู้ประสบภัย
วันอังคารที่ 21 กุมภาพันธ์ 2560
คปภ.ผนึกภาคอุตสาหกรรมประกันภัย จัดคาราวานช่วยเหลือผู้ประสบภัยน้ําท่วมภาคใต้ นําร่อง“สุราษฎร์ธานี-ชุมพร-นครศรีธรรมราช”เพื่อเป็นกําลังใจและเยียวยาผู้ประสบภัย
ช่วยเหลือผู้ประสบภัยน้ําท่วมภาคใต้ ลงพื้นที่ร่วมบริจาคเงินสมทบทุน เป็นจํานวน 1,500,000 บาท ข้าวสาร 10,000 กิโลกรัม และหม้อหุงข้าวไฟฟ้า 1,500 ใบ ให้กับ 3 จังหวัดนําร่องภาคใต้ที่ได้รับผลกระทบ
สํานักงาน คปภ. ร่วมกับ สมาคมประกันวินาศภัยไทย สมาคมประกันชีวิตไทย สมาคมนายหน้าประกันภัยไทย สมาคมตัวแทนประกันชีวิต และที่ปรึกษาการเงิน สมาคมนักคณิตศาสตร์ประกันภัยแห่งประเทศไทย และสมาคมการค้าผู้สํารวจภัยไทย ผนึกกําลังช่วยเหลือผู้ประสบภัยน้ําท่วมภาคใต้ ลงพื้นที่ร่วมบริจาคเงินสมทบทุน เป็นจํานวน 1,500,000 บาท ข้าวสาร 10,000 กิโลกรัม และหม้อหุงข้าวไฟฟ้า 1,500 ใบ ให้กับ 3 จังหวัดนําร่องภาคใต้ที่ได้รับผลกระทบ ได้แก่ จังหวัดสุราษฎร์ธานี จังหวัดชุมพร และจังหวัดนครศรีธรรมราช เพื่อเป็นกําลังใจและเยียวยาผู้ประสบภัยน้ําท่วม ทั้งนี้ หลังน้ําลดพบความเสียหายด้านรถยนต์ รวมมูลค่าความเสีย 299,319,347.61 บาท และความเสียหายด้านทรัพย์สิน (IAR) รวมมูลค่าความเสีย 1,042,891,429.96 บาท
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากสถานการณ์น้ําท่วมฉับพลันในพื้นที่หลายจังหวัดทางภาคใต้ ทําให้ประชาชนได้รับผลกระทบต่อชีวิต ทรัพย์สิน และพืชผลทางการเกษตรได้รับความเสียหายเป็นจํานวนมาก ดังนั้น สํานักงาน คปภ.จึงได้ออกมาตรการต่างๆด้านการประกันภัยเพื่อช่วยเหลือเยียวยาประชาชนและผู้เอาประกันภัยที่ได้รับผลกระทบจากอุทกภัยครั้งนี้อย่างต่อเนื่องและเป็นระบบ นอกจากนี้ยังร่วมกับภาคอุตสาหกรรมประกันภัย ประกอบด้วย สมาคมประกันวินาศภัยไทย สมาคมประกันชีวิตไทย สมาคมนายหน้าประกันภัยไทย สมาคมตัวแทนประกันชีวิตและที่ปรึกษาการเงิน สมาคมการค้าผู้สํารวจภัยไทย บริษัทประกันชีวิต บริษัทประกันวินาศภัย และบริษัทนายหน้าประกันภัยนิติบุคคล จัดทําโครงการ “คปภ.- ภาคอุตสาหกรรมประกันภัยช่วยเหลือผู้ประสบภัยน้ําท่วม” เพื่อร่วมมือกันในการช่วยเหลือเยียวยาด้านเครื่องอุปโภคบริโภค และสิ่งจําเป็นในการดํารงชีพให้แก่ประชาชนผู้ได้รับผลกระทบจากภัยน้ําท่วม และเพื่อแสดงถึงความห่วงใยจากสํานักงาน คปภ. และภาคอุตสาหกรรมประกันภัยต่อพี่น้องชาวจังหวัดภาคใต้ที่ประสบอุทกภัย โดยจัดเป็นคาราวานความช่วยเหลือลงพื้นที่นําร่อง 3 จังหวัดในภาคใต้ที่ได้รับผลกระทบ ซึ่งมีการร่วมสมทบทุนและมอบสิ่งของเครื่องใช้ที่จําเป็นให้แก่ผู้ประสบภัยน้ําท่วม เป็นเงินสดจํานวน 500,000 บาท ข้าวสารจํานวน 2,800 กิโลกรัม พร้อมหม้อหุงข้าวไฟฟ้า จํานวน 500 ใบ ที่อําเภอท่าชนะ จังหวัดสุราษฎร์ธานี มอบเงินสดจํานวน 500,000 บาท ข้าวสารจํานวน 4,000 กิโลกรัม พร้อมหม้อหุงข้าวไฟฟ้าจํานวน 500 ใบ ที่อําเภอหลังสวน จังหวัดชุมพร รวมทั้งมอบเงินสดจํานวน 500,000 บาท ข้าวสารจํานวน 3,200 กิโลกรัม พร้อมหม้อหุงข้าวไฟฟ้า จํานวน 500 ใบ ที่อําเภอปากพนัง จังหวัดนครศรีธรรมราช โดยมีผู้ว่าราชการจังหวัดและผู้แทนของผู้ว่าราชการจังหวัดของแต่ละจังหวัดเป็นผู้รับมอบ ระหว่างวันที่ 16-17 กุมภาพันธ์ 2560 นอกจากนี้ ยังจัดให้บริษัทประกันภัยที่เกี่ยวข้องจ่ายค่าสินไหมทดแทนให้กับ ผู้เอาประกันภัยในแต่ละพื้นที่ที่ได้รับความเสียหายเนื่องจากอุทกภัยในครั้งนี้ด้วย
ดร.สุทธิพล กล่าวด้วยว่า จากอุทกภัยครั้งนี้ ได้สร้างความเสียหายให้กับพี่น้องประชาชนในพื้นที่ภาคใต้เป็นอย่างมาก โดยล่าสุดเมื่อ 10 กุมภาพันธ์ 2560 ได้รับรายงานความเสียหายจากสํานักงาน คปภ. ภาค 8 และสํานักงาน คปภ. ภาค 9 ว่าในพื้นที่ที่รับผิดชอบมีความเสียหายจากนาข้าวที่ได้ทําประกันภัย จํานวนทั้งสิ้น 74,862 ไร่ ขณะนี้อยู่ระหว่างการดําเนินการของคณะกรรมการให้ความช่วยเหลือผู้ประสบภัยพิบัติอําเภอ ส่วนความเสียหายของรถยนต์ที่ทําประกันภัย จํานวน 3,021 คัน รวมมูลค่าความเสียหายทั้งสิ้น 299,319,347.61 บาท ดําเนินการชดใช้ค่าสินไหมทดแทนแล้ว 1,264 คัน คิดเป็นจํานวนเงิน 114,149,443.89 บาท อยู่ระหว่างดําเนินการ จํานวน 1,757 คัน คิดเป็นจํานวนเงินทั้งสิ้น 185,169,903.72 บาท ความเสียหาย ของประกันภัยทรัพย์สินด้านประกันอัคคีภัย (ที่อยู่อาศัย) จํานวน 796 ราย รวมมูลค่าความเสียหายทั้งสิ้น 35,129,155.01 บาทดําเนินการชดใช้ค่าสินไหมทดแทนแล้ว 120 ราย คิดเป็นจํานวนเงินทั้งสิ้น 3,599,004.84 บาท อยู่ระหว่างดําเนินการ 676 ราย คิดเป็นจํานวนเงินทั้งสิ้น 31,530,150.17 บาท และประกันอัคคีภัย (อาคารพาณิชย์/เอสเอ็มอี) ได้ทําประกันภัยไว้ 71 ราย รวมมูลค่าความเสียหายทั้งสิ้น 14,237,932.73 บาท ดําเนินการชดใช้ค่าสินไหมทดแทนแล้ว 18 ราย คิดเป็นจํานวนเงินทั้งสิ้น 2,182,531.81 บาท อยู่ระหว่างดําเนินการ 53 รายคิดเป็นจํานวนเงินทั้งสิ้น 12,055,400.92 บาท ส่วนความเสียหายจากทรัพย์สิน (IAR) ที่ทําประกันภัยไว้จํานวน 437 ราย คิดเป็นมูลค่าความเสียหายทั้งสิ้น 1,042,891,429.96 บาท ดําเนินการชดใช้แล้ว จํานวน 74 ราย เป็นจํานวนเงิน 3,402,344.15 บาท อยู่ระหว่างดําเนินการ จํานวน 363 ราย คิดเป็นจํานวนเงินทั้งสิ้น 1,039,489,085.81 บาท ส่วนการประกันชีวิต และประกันอุบัติเหตุ (PA) ได้ทําประกันภัยไว้ จํานวน 5 ราย คิดเป็นจํานวนเงินทั้งสิ้น 1,710,000 บาท ดําเนินการชดใช้ค่าสินไหมทดแทนแล้วจํานวน 2 ราย คิดเป็นจํานวนเงิน 110,000 บาท อยู่ระหว่างดําเนินการ จํานวน 3 ราย คิดเป็นจํานวนเงินทั้งสิ้น 1,600,000 บาท ทั้งนี้ สํานักงาน คปภ. ได้เร่งรัดให้บริษัทประกันภัยดําเนินการจ่ายค่าสินไหมแก่ผู้ประสบภัยทุกรายการเป็นการด่วน โดยในส่วนของทรัพย์สินที่อยู่ระหว่างดําเนินการจ่ายค่าสินไหมทดแทนให้กับผู้ประสบภัยเป็นจํานวนหลายรายนั้น เนื่องจากทรัพย์สินส่วนใหญ่เป็นอสังหาริมทรัพย์ จึงต้องรอเข้าสํารวจภัยภายหลังน้ําลด ซึ่งขณะนี้ผู้ประเมินอยู่ระหว่างเข้าสํารวจความเสียหายแล้ว สําหรับผู้ประสบภัยที่ได้รับความเสียภายจากอุทกภัยภาคใต้และได้จัดทําประกันภัยไว้ขอให้รีบตรวจสอบเอกสารและหลักฐานการทําประกันภัย เพื่อนําไปยื่นขอรับค่าสินไหมทดแทนกับบริษัทที่รับประกันภัยต่อไป
เลขาธิการ คปภ. กล่าวเสริมว่า จากภัยพิบัติในรูปแบบต่างๆ ซึ่งได้สร้างความสูญเสียความเสียหายให้กับชีวิตและทรัพย์สินของประชาชนเป็นจํานวนมาก ระบบประกันภัยจึงเป็นปัจจัยหนึ่งที่มีส่วนช่วยเยียวยาความเดือดร้อนจากภัยเหล่านั้นได้ จึงขอให้ประชาชนตระหนักถึงความสําคัญและหันมาทําประกันภัยให้มากขึ้น ทั้งนี้เพื่อเป็นเครื่องมือรองรับความเสี่ยงภัยให้กับตนเองและครอบครัวในอนาคต หากมีข้อสงสัยให้สอบถามได้ที่สายด่วนคปภ. 1186 เลขาธิการ คปภ. กล่าวในตอนท้าย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง